User:Telekomi/Kablli koaksial

Kablli koaksial

Kablli koaksial përbëhet prej një përçuesi të bakrit në mes, i cili është në formë të një cilindri të hollë dhe i cili pastaj është i mbuluar me një izolues plastik,e më pas përbëhet prej mbështjellësit të gërshetuar të bakrit i cili përdoret si përçuesi i dytë brenda këtij mediumi,dhe se të gjitha këto janë të izoluara me mbështjellësin e jashtëm. Për ndërtim të rrjetave kompjuterike lokale, nuk është më i përdorshëm se sa kablli UTP, sidomos jo në këto 10 vitet e fundit, pasi që kartelat e rrjetës me të cilat lidhet ky kabëll nuk kanë shpejtësi të transmetimit të paketave më të madhe se 10 Mbps. Një përparësi e këtij mediumi është se gjatësia e këtij kablli mund të shkojë deri në 500 metra,gjë që e bën të përdorshëm kur kemi të bëjmë me lidhje të nyjeve që janë në distanca më të mëdha. Ekzistojnë dy lloje themelore të kabllove koaksiale të cilat përdoren për rrjete,thicknet dhe thinnet. Thicknet - Është një kabllo koaksiale e madhe me bosht të përbashkët(0.4 inc në diametër=10.6mm).Ajo është shumë efikase në transmetim të sinjaleve në distanca të gjata. Thinnet - Përmban vetëm rreth gjysmën e diametrit të thicknet-it.Ajo përdoret për të përcjellur sinjale mbi një distancë të shkurtër. Për arsye se është e lirë dhe e lehtë për tu trajtuar ,thinnet është shumë i popullarizuar. Konektori i cili duhet terminuar në këtë medium quhet konektori BNC.

Avantazhet: Përparsi e këtij mediumi është gjatësia deri në 500m, kur kemi të bëjmë me lidhje të nyjeve që janë në distanca të mëdha. Ka një rezistence të madhe ndaj interferencave të zhurmave të ndryshme për shkak te izoluesit dhe mbrojtjes metalike. Disavantazhet: Është një kabllim i shtrenjtë meqenëse kërkon shumë lëndë materiale në pergatitjen e tij. Një e metë e madhe e këtij kablli është që nuk përballon një kapacitet të lartë transmetimi.